CELEX: C2006/074/53
Language: lt
Date: 2006-03-25 00:00:00
Title: Byla T-5/06  2006 m. sausio 9 d.  pareikštas ieškinys byloje  Danija prieš Komisiją

25.3.2006   
            
            
               LT
            
            
               Europos Sąjungos oficialusis leidinys
            
            
               C 74/28
            
         2006 m. sausio 9 d. pareikštas ieškinys byloje Danija prieš Komisiją
   
   (Byla T-5/06)
   (2006/C 74/53)
   Proceso kalba: danų
   Šalys
   
      Ieškovė: Danijos Karalystė (Kopenhaga, Danija), atstovaujama Jørgen Molde
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2005 m. spalio 13 d. Komisijos sprendimą 205/717/EB, iš dalies keičiantį Europos Parlamento ir Tarybos direktyvos 2002/95/EB priedą dėl tam tikrų pavojingų medžiagų naudojimo elektros ir elektroninėje įrangoje apribojimo, siekiant jį suderinti su technikos pažanga (1) tiek, kiek jis susijęs su priedo 1 ir 2 punktais dėl DecaBDE, kai šis naudojamas polimeriniu pavidalu;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ginčijamu sprendimu Komisija panaikino 2003 m. sausio 27 d. Europos Parlamento ir Tarybos direktyvoje 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (2) (toliau — pagrindinė direktyva) numatytą draudimą, skirtą DecaBDE, kai jis naudojamas polimeriniu pavidalu.
   Danijos vyriausybė teigia, kad ginčijamas sprendimas yra neteisėtas tiek, kiek DecaBDE, kai jis naudojamas polimeriniu pavidalu, panaikinamas pagrindinėje direktyvoje nustatytas draudimas, priešingai joje nustatytoms sąlygoms, kadangi:
   
               —
            
            
               tokia išimtis nėra būtina atsižvelgiant į mokslinę ar techninę pažangą;
            
         
               —
            
            
               Komisija nepanaikino draudimo medžiagą naudoti konkrečiu pavidalu, tačiau realiai nustatė visaapimančią išimtį bet kokiam naudojimui polimeriniu pavidalu;
            
         
               —
            
            
               Komisija neįrodė, kad nebuvo rasta jokių galimybių pakeisti ar pašalinti DecaBDE, kai jis naudojamas polimeriniu pavidalu, o tai, Danijos vyriausybės teigimu, ji privalėjo padaryti; ir
            
         
               —
            
            
               Komisija neatliko vertinimo, ar neigiamos pasekmės aplinkai, sveikatai ir (arba) vartotojų apsaugai, kurios atsirastų dėl pakeitimo, viršytų galimą naudą aplinkai, sveikatai ir (arba) vartotojų apsaugai.
            
         Danijos vyriausybė taip pat teigia, kad Komisija pasirėmė neteisėtu kriterijumi, būtent bendru DecaBDE medžiagos, kuriai taikoma išimtis, pavojaus įvertinimu, ir kad dėl esminio formalaus trūkumo sprendimas yra neteisėtas, kadangi Komisija nenurodė tinkamų priežasčių, kodėl ji laikėsi nuomonės, kad buvo tenkinamos pagrindinėje direktyvoje numatytos sąlygos, leidžiančios netaikyti draudimo DecaBDE, kai jis naudojamas polimeriniu pavidalu.
   
      (1)  OL 2005 L 271, p. 48.
   
      (2)  OL 2003 L 37, p. 19.